open-index/open-wikipedia-markdown huggingface dataset:
Acanthoctenidae

* *[[Acanthoctenus]]*

**Acanthoctenidae** er en gruppe (familie) av edderkopper som tilhører undergruppen Entelegynae i gruppen Araneomorphae. Gruppen omfatter fire slekter som nå vanligvis føres til familien Ctenidae.

## Utseende
Små til middelsstore (opptil 15 mm) edderkopper.

## Utbredelse
Slekten *Acanthoctenus* er utbredt i Sør- og Mellom-Amerika. Det gjelder også slekten *[[Nothroctenus]]* og *[[Viracucha]]*, mens den ene kjente arten i slekten *[[Bengalla]]* lever i Australia.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Overfamilie Lycosoidea
******** Familie Ctenidae Keyserling, 1877
********* Underfamilie Acanthocteninae 
********** Slekten *[[Acanthoctenus]]* Keyserling, 1877
*********** *[[Acanthoctenus gaujoni]]* Simon, 1906 — Venezuela, Ecuador.
*********** *[[Acanthoctenus kollari]]* (Reimoser, 1939) — Costa Rica.
*********** *[[Acanthoctenus maculatus]]* Petrunkevitch, 1925 — Panama
*********** *[[Acanthoctenus mammifer]]* Mello-Leitão, 1939 — Brasil
*********** *[[Acanthoctenus obauratus]]* Simon, 1906 — Brasil
*********** *[[Acanthoctenus plebejus]]* Simon, 1906 — Venezuela, Peru.
*********** *[[Acanthoctenus remotus]]* Chickering, 1960 — Jamaica
*********** *[[Acanthoctenus rubrotaeniatus]]* Mello-Leitão, 1947 — Brasil
*********** *[[Acanthoctenus spiniger]]* Keyserling, 1877 — Fra Mexico til Venezuela.
*********** *[[Acanthoctenus spinipes]]* Keyserling, 1877 — Fra Guatemala til Paraguay.
********** *[[Bengalla bertmaini]]* Gray & Thompson, 2001 – Australia
********** Slekten *[[Nothroctenus]]* Badcock, 1932 – 8 arter, Sør-Amerika
*********** *[[Nothroctenus bahiensis]]* Mello-Leitão, 1936 — Brasil
*********** *[[Nothroctenus fuxico]]* Dias & Brescovit, 2004 — Brasil
*********** *[[Nothroctenus lineatus]]* (Tullgren, 1905) — Bolivia
*********** *[[Nothroctenus marshi]]* (F. O. P.-Cambridge, 1897) — Brasil, Paraguay, Bolivia
*********** *[[Nothroctenus omega]]* (Mello-Leitão, 1929) — Brasil
*********** *[[Nothroctenus sericeus]]* (Mello-Leitão, 1929) — Brasil
*********** *[[Nothroctenus spinulosus]]* (Mello-Leitão, 1929) — Brasil
*********** *[[Nothroctenus stupidus]]* Badcock, 1932 — Paraguay
********** Slekten *[[Viracucha]]* Lehtinen, 1967 – 6 arter, Sør-Amerika
*********** *[[Viracucha andicola]]* (Simon, 1906) — Bolivia
*********** *[[Viracucha exilis]]* (Mello-Leitão, 1936) — Brasil
*********** *[[Viracucha misionesicus]]* (Mello-Leitão, 1945) — Argentina
*********** *[[Viracucha paraguayensis]]* (Strand, 1909) — Brasil, Paraguay
*********** *[[Viracucha ridleyi]]* (F. O. P.-Cambridge, 1897) — Brasil
*********** *[[Viracucha silvicola]]* (Soares & Soares, 1946) — Brasil

## Eksterne lenker
*
Torbjørn Eggen

**Torbjørn Eggen** (1906–1984) var en norsk sivilingeniør og fylkesfører i Nasjonal Samling.

Han vokste opp i en kjøpmannsfamilie i Trondheim. Han studerte bygningsteknikk ved NTH og tok senere bedriftsøkonomiske fag. Han arbeidet som rådgivende ingeniør, senere i forsikringsbransjen.

Eggen meldte seg inn i NS i 1933. Han satt også i landsstyret for Arbeidsfylkingen fra 1933 til 1936 og ledet et veianlegg i Trollheimen i 1933.

I 1940 bodde han i Bergen, der han arbeidet som avdelingsleder i et livsforsikringsselskap. Han ble i 1941 oppnevnt av okkupasjonsmyndighetene som fylkesmann i Nord-Trøndelag og ble i 1943 også fylkesfører for NS i Nord-Trøndelag etter sin rival Yngvar Martens.

Han ble arrestert etter krigen, men ble så overført til behandling på Østmarka psykiatriske sykehus; senere ble Eggen dømt til seks års tvangsarbeid, før han ble benådet i 1951. I rettsoppgjøret ble Eggen beskrevet som tilhørende den «norsk-nasjonale» fløyen i NS, til forskjell fra den pangermanske fløyen.

Etter løslatelsen drev Eggen sitt eget agenturfirma i Trondheim.

Torbjørn og Gunvor Eggens sønn Carl Henrik Grøndahl har skrevet boken *Fylkesføreren* om farens livsvalg og om hverdagen innen NS.

## Referanser


## Litteratur
*

## Eksterne lenker
* 
*
Jersey-pund

**Jersey-pund** er en lokal utgave av britisk pund utgitt av myndighetene på Jersey. Det har samme verdi som britisk pund. Et pund er inndelt i 100 *pence*. Jersey-pundet er ikke å regne som en egen valuta og har derfor heller ikke en egen ISO 4217-kode. Hvis det er behov for en kortform, blir *JEP* brukt.

Jersey har ingen egen sentralbank og Jersey-pund blir utstedt direkte av styresmaktene på øyen. Britiske sedler utgitt av Bank of England sirkulerer side om side med lokalt utgitte sedler. Begge er tvungne betalingsmidler på Jersey. Også sedler utgitt på Guernsey og av banker i Skottland er i sirkulasjon. Pundsedler utgitt på Jersey er ikke tvungent betalingsmiddel i Storbritannia.

Inntil 1834, da britisk pund ble gjort til tvungent betalingsmiddel, benyttet Jersey en egen pengeenhet kalt *livre*. Franske mynter ble benyttet. Den første pengeseddelen på Jersey ble utgitt i 1797 av en Hugh Godfray and Company, en vinhandler som startet Jerseys første bankvirksomhet. Et utall utgivelser, av privatpersoner, bedrifter og banker, fulgte utover 1800-tallet. Fransk mynt sirkulerte på Jersey inntil disse i 1923 ble byttet ut mot lokal mynt. I 1941, under den tyske okkupasjonen, utga Jerseys myndigheter pengesedler som resultat av mangel på skillemynt. Disse utgivelsene opphørte straks andre verdenskrig var over. Myndighetenes seddelutgivelse ble gjenopptatt i 1963.

## Referanser


## Eksterne lenker
* ''On Demand. New Jersey Currency'', brosjyre om nye pengesedler utgitt av States of Jersey
Sommerrogata

**Sommerrogata** og liknende veinavn finnes flere steder i Norge:

* Sommerrogata i Askim
* Sommerrogata i Kristiansand
* Sommerrogata i Oslo
* Sommerrostubben i Stavanger
* Sommerrovegen i Gjøvik
* Sommerroveien i Fredrikstad
* Sommerroveien i Kristiansund
* Sommerroveien i Sandefjord
* Sommerroveien i Halden
* Sommerroåsen i Halden
Juhani Rinne

**Juhani Gustav Rinne** (født 2. desember 1872 i Pikis, død 11. august 1950 i Helsingfors) var en finsk arkeolog, statsarkeolog 1929–35.

Rinne forskning var hovedsakelig rettet inn mot Finlands middelalder slott og byggningshistorikk og han ledet restaureringen av Åbo domkirke. 

I 1914 framla Rinne sin doktorsavhandling som omhandlet Vanhalinna i Lundo og Haga fornborg i Janakkala. På 1920-tallet undersøkte Rinne Åbo domkirke, et arbeid som Iikka Kronqvist fortsatte det påfølgende tiåret. Arkeologiens interesse for middelalderen avtok sterkt etter andre verdenskrigen, og undersøkelse av kirker og borger ble i flere tiår etterpå hovedsakelig håndtert av kunsthistorikere. Rinne kan på mange måter sies å ha staket ut rettingslinjene for alle seinere kirkerestaureringer, og han var Finlands første middelaldersarkeolog.

## Bibliografi (utvalg)
* *Tanskalaiset ristiretket Suomeen linnantutkimuksen valossa* (1923)
* *Suomen keskiaikaiset mäkilinnat* (1912)
* *Pyhä Henrik, piispa ja marttyyri* (1932)
* *Turun tuomiokirkko keskiaikana* (3 bd, 1941-52)

## Referanser
 

## Kilder
* *Finlands historia*, 1. (1993)
* .
* Rinne, Juhani i Uppslagsverket Finland (webutgave, 2009).
Einsatzstab Reichsleiter Rosenberg

**Einsatzstab Reichsleiter Rosenberg**, **ERR**, var en tysk nazistisk spesialstyrke som ble grunnlagt den 17. juli 1940. Den hadde til oppgave å plyndre de av nazityskland okkuperte områder for bl.a. kunstskatter og verdifull litteratur. Høyeste ansvarlige var Alfred Rosenberg. Han ledet organisasjonen i kraft av å styre NSDAPS utenrikspolitiske amt; Außenpolitischen Amt der NSDAP (APA).

## Eksterne lenker
*
Arne Hoffstad

**Arne Hoffstad** (1900–1980) var en norsk pressemann og politiker (H) fra Sandefjord.

Han var sønn av botaniker, lektor og ordfører Olaf Alfred Hoffstad og Birgitte Lucie Richter, som begge kom fra Stjørdal. Einar Hoffstad var hans halvbror fra farens første ekteskap.

Han gikk handelsgymnaset, studerte og arbeidet i bank før han ble ansatt som forretningsfører og senere redaksjonssekretær i *[[Sandefjords Blad]]*. Han var avisens sjefredaktør fra 1931 til 1971 og disponent fra 1931 til 1964. Han sørget for at avisen hang med på den tekniske moderniseringen, og i løpet av hans redaktørtid økte nettoopplaget fra 2&nbsp;500 til 11&nbsp;000.

Hoffstad var medlem av Unge Høyres sentralstyre fra 1920-årene og formann fra 1936 til 1940, medlem av Høyres sentralstyre, formann i Sandefjord Høyre og medlem av Sandefjord bystyre, men fant seg ikke like godt til rette i det kommunepolitiske arbeidet.

Hoffstad stiftet Høyres Bladeierforening i 1935 og satt som formann i 20 år. Han var formann i Norsk Bladeierforening fra 1951 til 1953, formann i Norske Avisers Landsforbund fra 1952 til 1953 og viseformann i styret i Avisenes Informasjonskontor fra 1954 til 1970.

Da Hoffstad ble pensjonist, beholdt han kontoret på *Sandefjords Blad* og arbeidet med flere bøker om Sandefjords historie.

## Referanser
Unto Salo

**Unto Olavi Salo** (født 10. september 1928 i Tyrvis, død 25. oktober 2019 i Åbo) var en finsk arkeolog.

Salo tok hovedfagseksemen i 1955 og disputerte i 1968 over kulturforholdene i Finland i den eldre romersk jernalder. Salo tjenestegjorde som sjef for Satakunnan museum i Björneborg 1958-1972 og ble i 1972 utnevnt til professor i finsk og sammenlignende arkeologi ved Åbo universitet og ble pensjonert i 1991. Han var dekan og første prorektor ved universitetet og satt i professorforbundets styre 1979-1980 og som viseformann 1980-1981. Salo var 1959-1972 også aktiv i styret for Finlands museumsforbund og var 1972-1980 dets formann.

Unto Salo ledet omfattende arkeologiske undersøkelser av bronsealdergraver i Satakunta og publiserte resultatene i en rekke verk. I sin produksjon behandlet han også blant annet fremveksten av statsmakten og etymologiske spørsmål.

## Referanser


## Kilder
* Salo, Unto i Uppslagsverket Finland (webutgaven, 2009)
Sudansk pund

**Sudansk pund** er valutaen som benyttes i Sudan siden 2007. Valutakoden er *SDG*. 1 pund = 100 piastre (arabisk: qirush).

Den nye valutaen ble innført som en del av fredsavtalen 2007 for å erstatte den sudanske dinaren som hovedsakelig ble brukt de  regjeringskontrollerte områdene. Dinaren hadde blitt innført 8. juni 1992 for å erstatte det første sudanske pundet *SDP* som i sin tur hadde erstattet det egyptiske pundet da Sudan ble selvstendig i 1956.

Ved det siste valutabyttet ble 10 dinarer = 1 nytt pund (10 gamle pund = 1 dinar, dvs 100 SDP = 1 SDG).

## Bruk
Valutaen gis ut av *Bank of Sudan – BoS* som ble grunnlagt i 1960 og har hovedkontor i Khartoum.

## Valører
*Mynter: ingen pundmynter
*Underenhet: 1, 2, 10, 20 og 50 piastre
*Sedler: 1, 2, 5, 10, 20 og 50 SDG

## Eksterne lenker
* Aktuell informasjon fra sentralbanken BoS
* Sedler
* Aktuell kurs fra Yahoo
Tsjekkoslovakia under Sommer-OL 1960

**Tsjekkoslovakia under Sommer-OL 1960**. 117 sportsutøvere fra Tsjekkoslovakia deltok i 13 sporter under Sommer-OL 1960 i Roma. Tsjekkoslovakia kom på tiendeplass på den uoffisielle medaljestatistikken med tre gull-, to sølv- og tre bronsemedaljer. 

## Medaljer

  
## Medaljevinnerne

## Eksterne lenker
* Resultater og profilside  på sports-reference.com
Thomas Wetting

**Thomas Reppe Wetting** (født 5. juni 1974 i Bodø) er en norsk forretningsadvokat og tidligere politiker (H).

Han er høgskolekandidat i økonomi og administrasjon fra Høgskolen i Bodø fra 1995 og cand.jur. fra Universitetet i Oslo fra 2001. Deretter ble han advokatfullmektig i Advokatfirmaet Selmer DA i Oslo, hvor han i 2004 ble advokat og i 2008 partner. Wetting arbeider for en stor del med virksomhetsoverdragelser og eiendomstransaksjoner.

Wetting var medlem av Nordland fylkesting 1995–2001 og 1. nestleder i Unge Høyre 1996–1998.

## Referanser




## Eksterne lenker
*
Theodor Schwindt

**Petter Theodor Schwindt** (født 13. oktober 1851 i Kexholm, død 27. oktober 1917 i Helsingfors) var en finsk forhistorie- og folkelivsforsker.
Han er også kjent som *«den finländska folklivsforskningens fader»*  (*«Suomen kansatieteen isä»*).

Schwindt var pioneren innen finsk folkelivs- og hjembygdsforskning. Han var intendant ved den forntidsvitenskapelige avdelingen fra 1893. Han skrev bøker om ornamenter, folkedrakter og utgav også bildemateriale.

## Bibliografi
* *Suomalaisia koristeita* (2 bd, 1894-1903)
* *Suomalaisia kansallispukuja* (1902)
* *Suomalainen kansantieteellinen* kuvasto (1905)

## Referanser


## Eksterne lenker
* 
* Schwindt, Theodor i Uppslagsverket Finland
* Arkeologien og Theodor Schwindt (finsk)
Tsjekkoslovakia under Sommer-OL 1992

**Tsjekkoslovakia under Sommer-OL 1992**. 208 sportsutøvere fra Tsjekkoslovakia deltok i tjuefem sporter under Sommer-OL 1992 i Barcelona. Tsjekkoslovakia kom på femtendeplass med fire gull-, to sølv- og en bronsemedalje. 

## Medaljer

  
## Medaljevinnerne

## Eksterne lenker
* Resultater og profilside  på sports-reference.com
Voie skole

**Voie skole** er en grunnskole midt i boligstrøket Voiebyen i bydelen Vågsbygd, langt sørvest i Kristiansand. Skolen ble bygd på 1970-tallet da boligområdet Voiebyen ble utbygd. Skolen har elever på barnetrinnet, 1-4. klasse. Rektor er Ragnhild H. Nilsen Topstad.

## Eksterne lenker
* Hjemmeside hos minskole.no.
Tsjekkoslovakia under Sommer-OL 1964

**Tsjekkoslovakia under Sommer-OL 1964**. 107 sportsutøvere, nittiåtte menn og ni kvinner fra Tsjekkoslovakia deltok i 13 grener under Sommer-OL 1964 i Tokyo. Tsjekkoslovakia kom på niendeplass på den uoffisielle medaljestatistikken med fem gull-, seks sølv- og tre bronsemedaljer. 

## Medaljer

  
## Medaljevinnerne

## Eksterne lenker
* Resultater og profilside  på sports-reference.com
Anne Kristin Vie

**Anne Kristin Vie** (født 14. august 1974 i Trondheim) er en norsk politiker (H). Vie er sjefssekretær for Oslo Høyre.

Hun er født og oppvokst i Trondheim. Etter å ha fullført allmennfaglig linje ved Strinda videregående skole, har hun studert jus ved Universitetet i Oslo, og organisasjonspsykologi og ledelsesfag fra BI.

Vie var 1. nestleder i Oslo Unge Høyre 1994–1995 og leder 1995–1996, så andre nestleder i Unge Høyres sentralstyre 1996–1998. I 1995 var hun ansatt som politisk rådgiver for Oslos ordfører Per Ditlev-Simonsen. Høstsemesteret 1997 var hun redaktør i det daværende studenttidsskriftet *[[Minerva (norsk tidsskrift)|Minerva]]*. Hun har også hatt verv i Oslo Høyre.

Vie var visningsansvarlig i M2 Eiendomsmegling i Oslo og frilansjournalist innen eiendom, jus og økonomi før hun var familie-, kultur- og konkurransepolitisk rådgiver for Høyres stortingsgruppe 2003–2005, ansvarlig for Høyre og Moderaternas demokratiprosjekter i Latin-Amerika og Afrika 2006–2007 og byrådssekretær for Oslos finansbyråd 2007–2014.

Siden 2014 har hun vært spesialrådgiver for finans, senere fagdirektør for offentlige tjenester og helse i Forbrukerrådet. Fra 2012 er hun styremedlem i Huseiernes Landsforbund.

## Referanser
Tsjekkoslovakia under Sommer-OL 1968

**Tsjekkoslovakia under Sommer-OL 1968**. 121 sportsutøvere fra Tsjekkoslovakia deltok i 14 sporter under Sommer-OL 1968 i Mexico by. Tsjekkoslovakia kom på sjuendeplass med sju gull-, to sølv- og fire bronsemedaljer. Volleyballspilleren Bohumil Golián var landets flaggbærer under åpningsseremonien.

## Medaljer

  
## Medaljevinnerne

## Eksterne lenker
* Resultater og profilside  på sports-reference.com
Tsjekkoslovakia under Sommer-OL 1976

**Tsjekkoslovakia under Sommer-OL 1976**. 162 sportsutøvere fra Tsjekkoslovakia deltok i 16 sporter under Sommer-OL 1976 i Montréal. Tsjekkoslovakia kom på syttendeplass med to gull-, to sølv- og fire bronsemedaljer. Friidrettsutøveren Ludvík Daněk var Tsjekkoslovakias flaggbærer under åpningsseremonien.

## Medaljer

  
## Medaljevinnerne

## Eksterne lenker
* Resultater og profilside  på sports-reference.com
Internasjonal økonomi

**Internasjonal økonomi** er et fagområde innen samfunnsøkonomi som studerer lands økonomiske relasjoner særlig i form av internasjonal handel og kapitalflyt.

Faget tar opp
*Internasjonal handel
*Internasjonal økonomisk integrasjon
*Internasjonal finans
*Internasjonal monetær økonomi og makroøkonomi

Et ofte diskutert fenomen i internasjonal økonomi, og ellers i internasjonale relasjoner, handler om det anarki som finner sted mellom stater og vanskelighetene med forhandlinger og samarbeid.

Internasjonal økonomi kan studere hele verdensøkonomien, eller bestemte regioner (f.eks. Europa eller bare Vest-Europa) eller relasjoner mellom bestemte land (f.eks. bare EUs medlemmer, eller bare mellom Frankrike og Tyskland).
Ari Siiriäinen

**Ari Pekka Siiriäinen** (født 16. november 1939 i Viborg, død 9. desember 2004 i Helsingfors) var en finsk arkeolog. 

Siiriäinen avla eksamen i 1968 med høyest karakter i arkeologi og geologi og disputerte i 1974 med en avhandling om den postglasiale landheving og steinaldersbosettingens kronologi i Finland; i *Studies Relating to Shore Displacements and Stone Age Chronology i Finland* (1974) introduserte Siiriäinen et geografisk-arkeologisk tilnærming på Finlands eldre steinalder.

Allerede på 1950- og 1960-tallet deltok han i de feltarbeidene som var foranlediget av de store kraftverksutbyggingene nord i Finland. I mange artikler omtalte han disse prosjektene, liksom steinalderens økonomi, kulturforhold og dateringsspørsmål. Siiriäinen arbeidet i 1977–1982 som amanuensis og intendant ved Museumsverket og ble i 1983 utnevnt til professor i arkeologi ved Helsingfors universitet; ble pensjonert i 2003.

Siiriäinens forskningsvirksomhet ble rettet seg allerede tidlig mot utlandet. På 1960-tallet deltok han i den samnordiske ekspedisjonen til Nubia og på 1970-tallet innledet han utgravninger i Kenya. Disse kom til å pågå i mange år og omfattet blant annet studier omkring menneskenes innvirkning på naturen, arealbruk og ørkendannelse i Afrika. I slutten av 1980-tallet innledet han omfattende forskning i Peru, Chile og Bolivia og 1998–2001 deltok han i Jabal Harun-prosjektet i Jordan. Siiriäinens omfattende forskningsprosjekter utenlands gjorde ham internasjonalt kjent; hans kanskje noe rastløse virksomhet ledet til at hans interesse for Finlands forhistorie havnet i bakgrunnen. 

## Referanser


## Kilder
* *[[Nationalencyklopedin]]*, 16 (1995)
* Siiriäinen, Ari i Uppslagsverket Finland (webutgave, 2009)
Østre Wu

:*Denne artikkelen handler om staten Wu i de tre rikers tid i Kinas historie. For staten i [[vår- og høstperioden]], se [[Wu (stat)]].*

**Østre Wu** (kinesisk: 東吳, pinyin: *Dōng Wú*), også kjent som **Sun Wu** (tradisjonell kinesisk: 孫吳, *Sūn Wú*) eller som **Kongeriket Wu** var en historisk frittstående stat i store deler av det sørlige Kina, med politisk tyngdepunkt langs og særlig sør for Yangtzeflodens midtre og nedre løp, i de tre rikers tid. Det er vanlig å regne begynnelsen på Wus eksistens til 221, senest til 229, og det gikk under i 280.

Hovedstaden vekslet mellom to byer, slik: Wuchang (222-229, 265-266) og Jianye (229-265, 266-280).

Riket hadde fire herskere, som ble kalt keisere fra 229 av: Sun Quan (222-252), Sun Liang (252-258), Sun Xiu (258-264) og Sun Hao (264-280).
Baldurs draumar

**Baldurs draumar** er en ballett med musikk komponert av den norske komponisten Geirr Tveitt.

Ballettens fortelling er basert på eddadiktet *[[Balders drømmer]]* (norrønt *Baldrs draumar*), omskrevet og tilpasset et moderne publikum. Balletten hadde premiere som sinfonia concertante i Oslo i 1938 med over 100 musikere og 12 spesialbygde trommer. Det var en av de største musikkhendelsene i Norge før den andre verdenskrig.

Stavanger Symfoniorkester gjorde den første moderne innspilling av stykket i 2003 basert på en rekonstruksjon av den russiske komponisten Alexei Rybnikov og den norske komponisten Kaare Dyvik Husby. Innspillingen ble utgitt av BIS records og fikk gode anmeldelser.

## Dokumentarfilm
I 2008 sendte NRK1 en dokumentarfilm om komponisten i anledning at det var 100 år siden han ble født. Dokumentaren hadde navnet *Baldurs draumar* og var samarbeid mellom produksjonsselskapet Ekkofilm og NRK.

## Referanser


## Eksterne lenker
*  ''Geirr Tveit: Baldur’s Dreams'', presseomtale
* Stavanger Symfoniorkester
* BIS records
Bretton Woods (New Hampshire)

:*Denne artikkelen omhandler stedet. For den kjente internasjonale konferansen som fant sted her, se [[De forente nasjoners monetære og finansielle konferanse|Bretton Woods-konferansen]]. Se også [[Bretton Woods-systemet]].*

**Bretton Woods** er et område i byen Carroll, Coos County i New Hampshire, USA. Stedet er kjent for å ha huset en kjent konferanse i 1944, kalt De forente nasjoners monetære og finansielle konferanse eller Bretton Woods-konferansen. Denne sammenslutningen mellom 44 land dannet grunnlaget for et økonomisk system som ble kalt Bretton Woods-systemet.
Bretton Woods

**Bretton Woods** kan sikte til
*Bretton Woods (New Hampshire), et sted i New Hampshire, USA
*Bretton Woods-systemet, et økonomisk internasjonalt sett med regler og institusjoner opprettet i 1944 for å kunne kontrollere den internasjonale økonomien.
*Bretton Woods-konferansen, konferansen Bretton Woods-systemet ble forhandlet fram på.
Jan Thoresen (curlingspiller)

**Jan Thoresen** (født 1968) er en norsk tidligere curlingspiller. Han representerte Snarøen CC.

Thoresen deltok under vinter-OL for Norge i 1998 i Nagano med bronse i curling. De andre på laget var Eigil Ramsfjell, Stig-Arne Gunnestad, Anthon Grimsmo og Tore Torvbråten.

Han har også bronse fra VM i curling 2006 og EM i 1995.

## OL-medaljer
* 1998  Nagano -  Bronse i curling, menn  Norge

## Eksterne lenker
* 
* Sports123.com – Liste over medaljevinnere i VM i curling, herrer 
* Sports123.com – Liste over medaljevinnere i EM i curling, herrer
Stig-Arne Gunnestad

**Stig-Arne Gunnestad** (født 12. februar 1962 i Oslo) er en norsk tidligere curlingspiller. Han representerte Risenga Curlingklubb.

Gunnestad deltok under vinter-OL for Norge i 1998 i Nagano med bronse i curling. De andre på laget var Eigil Ramsfjell, Jan Thoresen, Anthon Grimsmo og Tore Torvbråten.

Han var også med på laget som kom på andreplass i  1992 i Albertville, der curling var demonstrasjonsøvelse.
## OL-medaljer
* 1998  Nagano -  Bronse i curling, menn  Norge

## Referanser


## Eksterne lenker
*
Punky – ei jente med tæl

***Punky – ei jente med tæl*** (orig: *Punky Brewster*) er en amerikansk familierelatert komiserie som gikk på NBC fra 1984 til 1988. Serien handlet om den syv år gamle foreldreløse jenta Punky som ble forlatt av sin egen mor på et kjøpesenter i Chicago. Sammen med sin trofaste venn, hunden Brandon, fant hun et gammelt hus hvor enkemannen Henry bodde. Det oppsto et vennskap mellom de to og hun ble derfor boende. Rollen som Punky ble spilt av Soleil Moon Frye mens rollen som Henry ble spilt av George Gaynes. Den fikk en slags oppfølger i den animerte serien *[[It's Punky Brewster]]* (1985-1986).

Soleil Moon Frye (Punky) ble både i 1986 og 1989 tildelt en Young Artist Award for sin rolle i serien. 

Deler av serien gikk på NRK fra 1985 til 1987.

## Handling
Punky Brewster er en syv år gammel jente som er tøff og har mengder med selvtillit og pågangsmot. Dette skal komme godt med den dagen hun blir etterlatt av sin egen mor på et kjøpesenter i Chicago. Sammen med sin trofaste venn, hunden Brandon, bestemmer Punky seg for å finne et nytt sted å bo. Det finner hun i et gammelt hus hvor enkemannen Henry bor. Punky bestemmer seg for at Henry skal bli hennes nye far. Henry går Ikke umiddelbart med på det, men etterhvert oppstår det et vennskap mellom Punky og Henry. Henry forsøker å hjelpe henne med å oppspore moren, men da det ikke lykkes ender hun opp på barnehjem. Hun rømmer imidlertid og etterhvert blir Henry hennes fosterfar.

## Sang
Åpningssangen "Every Time I Turn Around", ble komponert av Judy Hart Angelo og Gary Portnoy og fremført av Portnoy.

## I rollene
* Soleil Moon Frye ... Penelope "Punky" Brewster
* George Gaynes ... Henry Warnimont
* Susie Garrett ... Betty Johnson
* Cherie Johnson ... Cherie Johnson
* Ami Foster ... Margaux Kramer
* Casey Ellison ... Allen Anderson (1984&ndash;1986)
* Eddie Deezen ... Eddie Malvin (1984)
* Dody Goodman ... Mrs. Morton (1984&ndash;1985)
* Loyita Chapel ... Mrs. Kramer (1984&ndash;1985)
* T. K. Carter ... Michael 'Mike' Fulton (1985&ndash;1986)

## Referanser


## Eksterne lenker
*
Anthon Grimsmo

**Anthon Grimsmo** (født 5. juli 1968 i Oslo) er en norsk curlingspiller. Han representerer Snarøen CC.

Grimsmo deltok under vinter-OL for Norge i 1998 i Nagano med bronse i curling. De andre på laget var Eigil Ramsfjell, Jan Thoresen, Stig-Arne Gunnestad og Tore Torvbråten.

Han var skip på laget som tok bronse i Junior-VM i curling i 1987.

## OL-medaljer
* 1998  Nagano -  Bronse i curling, menn  Norge

## Eksterne lenker
* 
* Sports123.com – Liste over medaljevinnere i Junior-VM i curling, herrer
Kristin Tøsse Løvseth

**Kristin Tøsse Løvseth** (født 6. april 1973 i Lillehammer) er en norsk curlingspiller. Hun representerer Snarøen CC.

Løvseth deltok under vinter-OL for Norge i 1998 i Nagano og 2002 i Salt Lake City, med 5.-plass i curling som beste prestasjon. Hun var med på laget som tok sølv i VM i 1997 og i EM i 2000, og på lagene som tok bronse i VM i 1996 og i VM i 2000. Hun har blitt norgesmester i curling flere ganger med Snarøen Curling Club.
I 2009 og 2010 var hun landslagscoach under curling VM.

Hun ble i 2007 norgesmester i pizza-baking under Gladmatfestivalen i Stavanger.

## Referanser


## Eksterne lenker
* 
* World-Curling Database Kristin Tøsse Løvseth
* Sports123.com – Liste over medaljevinnere i VM i curling, damer 
* Sports123.com – Liste over medaljevinnere i EM i curling, damer
Hanne Woods

**Hanne Pettersen Woods** (født 19. mars 1960 i Oslo) er en norsk curlingspiller. Hun representerer Snarøen CC.

Woods vant VM i curling i 1990 og 1991 og EM i 1990 og 1999. Hun har tilsammen tatt ni medaljer i VM i curling og ni medaljer i EM i curling, i tillegg til at hun var med på lagene som tok bronse og sølv i henholdsvis Vinter-OL 1988 og Vinter-OL 1992 der curling var demonstrasjonsøvelse. Hun deltok under vinter-OL for Norge i 1998 i Nagano med femteplass og i 2002 i Salt Lake City med syvendeplass. 

## Referanser


## Eksterne lenker
* 
* Sports123.com – Liste over medaljevinnere i VM i curling, damer 
* Sports123.com – Liste over medaljevinnere i EM i curling, damer
Grethe Wolan

**Grethe Beate Wolan** (født 15. oktober 1968 i Trondheim) er en norsk curlingspiller. Hun representerer Snarøen CC.

Wolan deltok under vinter-OL for Norge i 1998 i Nagano med 5.-plass. 

## Eksterne lenker
*
Kristine Kristiansen

**Kristine Kristiansen** (født 19. november 1975 i Oslo) er en norsk tidligere alpinist. Hun representerte Harestua Idrettslag.

Kristiansen deltok under vinter-OL for Norge i 1998 i Nagano med 17.-plass i super-G og 22.-plass i storslalåm som beste resultater.

## Referanser


## Eksterne lenker
*
Arnfinn Kristiansen

**Arnfinn Kristiansen** (født 10. desember 1971 i Oslo) er en norsk tidligere bobkjører. Han representerte Lillehammer Bob- og akeklubb.

Kristiansen deltok under vinter-OL for Norge i 1998 i Nagano med 17.-plass i firerbob, og i 2002 i Salt Lake City med 20.-plass i toerbob som beste resultat.

## Eksterne lenker
*
Peter Kildal

**Peter Andreas Kildal** (født 1. juli 1975 i Lørenskog) er en norsk tidligere bobkjører. Han representerte Lillehammer Bob- og akeklubb.

Kildal deltok under vinter-OL for Norge i 1998 i Nagano med 17.-plass i firerbob.

## Eksterne lenker
*
Klas Vangen

**Klas Vangen** (født 18. september 1978 i Molde) er en norsk tidligere snøbrettkjører. Han representerte Norges Halfpipe Club.

Vangen deltok under vinter-OL for Norge i 1998 i Nagano med 15.-plass i halfpipe.

## Eksterne lenker
*
Roger Hjelmstadstuen

**Roger Hjelmstadstuen** (født 11. mars 1979 i Øyer) er en norsk tidligere snøbrettkjører. Han representerte Lillehammer Brettklubb.

Hjelmstadstuen tok bronse i VM i snøbrett, halfpipe i 1997, og deltok under vinter-OL for Norge i 1998 i Nagano med 33.-plass i halfpipe.

Fra 2006 til 2010 jobbet han for norges snowboardforbund, der han var landslagstrener for det norske snowboardlandslaget.

I 2010 startet han i jobben som park og arrangementsansvarlig i Hafjell Alpinsenter. Fra 2016 har han hjulpet andre med markedsføring og er i dag gründer og daglig leder i Synligbedrift.

## Eksterne lenker
*
Christel Thoresen

**Christel Thoresen** (født 15. august 1980 i Oslo) er en norsk tidligere snøbrettkjører. Hun representerte Bærum Skiklubb.

Kongsgård tok sølv i VM i snøbrett, halfpipe i 1997, og deltok under vinter-OL for Norge i 1998 i Nagano med 21.-plass i halfpipe.

## Referanser


## Eksterne lenker
*
Anne Molin Kongsgård

**Anne Molin Kongsgård** (født 1977 i Kongsberg) er en norsk tidligere snøbrettkjører. Hun representerte Norges Halfpipe Club og Kongsberg Idrettsforening.

Kongsgård deltok i vinter-OL for Norge i 1998 i Nagano med 16.-plass i halfpipe. Hun er barnebarn av Arnholdt Kongsgård.

## Referanser


## Eksterne lenker
*
Rebecca Romijn

**Rebecca Alie Romijn** (født 1972) er en amerikansk fotomodell og skuespiller av nederlandsk opphav. 

Romijn har spilt i flere X-Men-filmer i rollen som Mystique, og spilte rollen som Alexis Meade i TV-serien *[[Ugly Betty]]*. Hun har også vært med i serien *[[Venner for livet]]* som kjæresten til Ross Geller (sesong 4, episode 6).

Rebecca Romijn var gift med skuespilleren John Stamos fra 1998 til 2004, og brukte da navnet Rebecca Romijn-Stamos. I juli 2007 giftet hun seg med Jerry O'Connell, og i desember 2008 fødte hun tvillinger.

## Referanser


## Eksterne lenker
*
Ingrid Berntsen

**Ingrid Kristine Berntsen** (født 18. april 1978 i Drammen) er en norsk kulekjører. Hun representerer Tofte Fremad Idrettsforening.

Berntsen vant NM i freestyle, kulekjøring i 1997, 2002 og 2007 samt hopp (big air) i 2003. Hun deltok i vinter-OL for Norge i 2002 i Salt Lake City med 17.-plass i kulekjøring og i 2006 i Torino med 19.-plass i kulekjøring. Hun er yngre søster til Hedda Berntsen.

## Referanser


## Eksterne lenker
*
Kenneth Sivertsen (alpinist)

**Kenneth Sivertsen** (født 1973) er en norsk tidligere alpinist. Han representerte Narvik Slalåmklubb.

Sivertsen vant utfor i NM i alpint i 1999 og alpin kombinasjon i 1996. Han deltok under vinter-OL for Norge under 2002 i Salt Lake City med 19.-plass i super-G, 20.-plass i storslalåm og 25.-plass i utfor. Han deltok også i VM i alpint 1996, 1997, 1999 og 2001 med 11.-plass i super-G i 1999 som beste resultat.

Den 178&nbsp;cm lange alpinisten la opp etter en kneskade.

## Pallplasseringer i verdenscupen

## Referanser


## Eksterne lenker
*
Bjarne Røyland

**Bjarne Røyland** (født 26. januar 1971 i Mandal) er en norsk tidligere bobkjører. Han representerte Lillehammer Bob- og akeklubb.

Røyland deltok under vinter-OL for Norge i 2002 i Salt Lake City med 20.-plass i toerbob og var med på laget i firerbob som ble diskvalifisert.

## Eksterne lenker
*
Ole Christian Strømberg

**Ole Christian Strømberg** (født 24. oktober 1972 i Narvik) er en norsk tidligere bobkjører og friidrettsutøver. Han representerte Lillehammer Bob- og akeklubb.

Strømberg deltok under Vinter-OL for Norge i 2002 i Salt Lake City der han var med på laget i firerbob som ble diskvalifisert.

## Referanser


## Eksterne lenker
*
Færvik

**Færvik** er et sted med eget postnummer på øya Tromøy utenfor Arendal i Agder.

Færvik var tidligere administrasjonssenter for Tromøy kommune før kommunesammenslåingen i 1992. Det tidligere administrasjonsbygget er i ettertid blitt ombygget til leiligheter. 

På Færvik er det en Shell bensinstasjon (tidligere Fina), og Færvik kirke, som er en langkirke fra 1884. Roligheden skole er en av to grunnskoler på Tromøy.

## Referanser
Norske Fina

**Norske Fina** var et norsk selskap som distribuerte petroleumsprodukter for det belgiske oljeselskapet Petrofina, som senere ble fransk og fikk navnet TotalFinaElf, senere Total.

Norske Fina ble etablert i Fredrikstad i 1959 av brødrene Kjell, Sten, Alv og Morten Syversen, som hadde drevet Brødr. Syversen, Bensin- & Olje Co. siden 1933. De distribuerte bensin, fyringsolje og smøringsolje for Petrofina frem til Norske Fina ble etablert med egen administrasjon under belgisk ledelse på Lysaker i 1964. Syversen-brødrene fortsatte å spille sentrale roller i selskapets utvikling og drift.

I 1999 ble Norske Fina og deres 320 bensinstasjoner i Norge solgt til Norske Shell.

## Referanser
Tina Bay

**Tina Bay** (født 30. mai 1973 i Odda) er en norsk tidligere langrennsløper. Hun representerte Idrettslaget Korlevoll-Odda.

Bay deltok under vinter-OL for Norge i 2002 i Salt Lake City med 25.-plass på 10 km klassisk og 26.-plass på jaktstarten. Hun deltok også i VM på ski i 1999 og 2001 med 11.-plass på 10&nbsp;km klassisk i 2001 som beste resultat.

## Referanser


## Eksterne lenker
*
Jan Rune Grave

**Jan Rune Grave** (født 8. mai 1977 i Skien) er en norsk tidligere kombinertløper. Han representerte Vrådal Idrettslag.

Grave vant kombinert i NM på ski i 2002, og deltok under vinter-OL for Norge i 2002 i Salt Lake City med 24.-plass på normaldistansen, 26.-plass på sprinten, og var med på laget som kom på 5.-plass i lagkonkurransen.

## Referanser


## Eksterne lenker
*
Halvor Lunn

**Halvor Skramstad Lunn** (født 18. september 1980 i Kongsberg) er en norsk snøbrettkjører. Han representerer Kongsberg Idrettsforening.

Lunn deltok under vinter-OL for Norge i 2002 i Salt Lake City med 31.-plass i halfpipe, og i 2006 i Torino med 30.-plass i halfpipe. Han vant et World Cuprenn i halfpipe i 2006.

## Eksterne lenker
*
Roligheden skole

**Roligheden skole** er en 1-10 skole på Færvik, Tromøy, opprinnelig bygget i 1952. I 2019 ble et helt nytt skolebygg innviet.

Skolen har egen skolefritidsordning (**SFO**), pedagogisk-psykologisk tjeneste (PPT), skolehelsetjeneste, og kontorer for barnevernet og oppvekstmedarbeider.

Den opprinnelige skolen var dårlig vedlikeholdt, og deler av skolen var avstengt grunnet manglende rømningsveier og farlige gjenstander

## Referanser


## Eksterne lenker
* 
* Roligheden skole hos Arendal kommune
Trafikklærer

**Trafikklærer** er et yrke som gir kjøreskoleelever nødvendig opplæring for å ta førerkort for bil, motorsykkel, lastebil og andre motoriserte kjøretøy.

I Norge er det påkrevet med godkjenning fra Statens vegvesen for å arbeide som trafikklærer. Godkjenningen forutsetter at man oppfyller kravene i §&nbsp;6-2 i forskrift om trafikkopplæring og førerprøve m.m. Utdanningen gis ved Høgskolen i Nord-Trøndelags avdeling i Stjørdal og ved Høgskolen i Oslo og Akershus. De fleste tar utdanningen ved Høgskolen i Nord-Trøndelag hvor det har vært trafikklærerutdanning siden 1972. Høgskolen i Oslo og Akershus startet med trafikklærerutdanning i 2013 og har begrenset antall studieplasser. Det er en toårig grunnutdanning som gir rett til å undervise for førerkort klasse B. Tilleggsutdanning gir kompetanse til å være faglig leder ved en trafikkskole, og til å undervise for andre førerkortklasser. Det er også mulig å bygge på grunnutdanningen til Bachelorgrad og Mastergrad.

Trafikklærere med utdanning fra utlandet (som regel fra Sverige eller Danmark), kan også undervise i Norge, men må gjennomgå en prøveperiode for å kunne undervise i Norge.

De fleste trafikklærere arbeider ved trafikkskoler, men utdanningen gir også relevant kompetanse for annet trafikksikkerhetsarbeid, og for arbeid i Statens vegvesen.

## Eksterne lenker
* hint.no ''Trafikklærer, høgskolekandidatstudium''
* hioa.no Trafikklærer, høgskolekandidatstudium
* lovdata.no ''Forskrift om trafikkopplæring og førerprøve m.m.''
* Autoriserte Trafikkskolers Landsforbund (ATL) (Bransjeforbund)
* Trafikkforum (Bransjeforbund)
* Trafikklærer (utdanning.no)
* Utdanningskrav til trafikklærere (Statens vegvesen)
Bear Grylls

**Edward Michael «Bear» Grylls** (født 1974) er en britisk eventyrer, skribent, programleder og tidligere soldat. Han er kjent for fjernsynsprogrammet *[[Mann mot natur]]* (*Man vs. Wild*). Grylls er en av de yngste britene som har klatret Mount Everest, i en alder av 23 år. Han nådde toppen på Mount Everest klokken 07.22, 26. mai i 1998 med vennen Neil.

Grylls tjenestegjorde som reservist tre år i den britiske spesialavdelingen Artists’ Rifles. I 2012 ga han ut selvbiografien *Bear Grylls gjørme, svette og tårer*. Som barn tok han muligheten til å starte med karate, det førte til at han fikk svart belte og plakat/medaljeskjold der det sto at han var beste karatestudent.

Han er sjef for The Scout Association, speiderbevegelsen i Storbritannia.

Grylls ble i 2019 utnevnt til offiser av Order of the British Empire (OBE) for sin innsats for ungdom, media og veldedighet.

## Se også
* Special Air Service

## Referanser

## Eksterne lenker
* 
* 
* 
*
Eg veit i himmerik ei borg

**«Eg veit i himmerik ei borg»** er en salme, oversatt av Bernt Støylen, dels etter den tyske salmen «Ich weiss ein ewiges Himmelreich», dels etter H.C. Sthens danske oversettelse av den samme salmen: «Jeg veed et evigt Himmerig»

Salmen er skrevet som en samtale mellom Jesus Kristus og menigheten. Menigheten er en pilegrim som lengter etter å nå frem til det trygge himmelriket (vers 1-3). Jesus trøster med at han har frelst vandreren (vers 4-6) og menigheten svarer med bønn og takk til Jesus.

## Historie
Salmen er trolig diktet i Tyskland på 1500-tallet, med tone etter en verdslig melodi: «Ich weiss ein Schlösslein in Österreich». Den tyske teksten er kjent fra *Geistliches Gesangbuchlein*, trykt i Hamburg i 1612.

H.C. Sthen har i sin gjendiktning skrevet et nytt niende vers. Dessuten har teksten hans mer fullkomne rim.

Salmen ble mye brukt i Danmark og Norge på 1600-tallet. Thomas Kingo oppfører den som meloditilvisning for flere av salmene sine. Likevel tok han ikke med teksten i *[[Kingos salmebok]]*, noe som førte til at den etter hvert ble glemt. I *[[Landstads kirkesalmebog]]* ble den danske teksten tatt med i lett modernisert språk. Bernt Støylen skrev så en gjendiktning i 1905. I denne formen kom salmen med i kirkesalmebøkene, som kom ut på 1900-tallet.

I *[[Nynorsk salmebok]]* er den oppført under bolken for salmer andre søndag i advent. I *Norsk salmebok* er den oppført i kapitlet «Den kristne vona», og blir i dag kanskje fremfor alt brukt til Allehelgensdag.

*[[Lov Herren|Lov Herren Katolsk salmebok]]* har med de tre første og de fire siste versene. Det er de syv versene som menigheten synger.

## Melodien
Melodien som blir anvendt i Norge, er ei folketone fra Hallingdal. Den opprinnelige tonen er «Es liegt ein Schlösslein in Österreich», en tone som vi finner igjen en variant av i koralboken som melodien til «Opp alle ting som Gud har gjort» (NoS 283)

## Innspillinger (i utvalg)
*Kinaforbundets misjonærsekstett. Arr.: Per Steenberg. Innspilt i Oslo i november 1947. Utgitt på 78-platen His Master's Voice A.L.&nbsp;2938.
*KFUM-koret «SELA», Dir.: Dag Kristoffersen. Utgitt på 78-platen Musica A&nbsp;3088 i 1952 og singlen RCA NA&nbsp;1170.
*Gunnar Sandvold med Rolf Holger, orgel. Utgitt på EP-platen His Master's Voice 7EGN&nbsp;43 i 1962.

## Kilder
*Nilsson Skaar, Johannes (1879): *Norsk salmehistorie*
*Kristen sang og musikk: Runa forlag (1962)
Managuasjøen

**Managuasjøen** (spansk: *Lago de Managua*; nahuatl: *Xolotlán*) er en innsjø i Nicaragua. Hovedstaden Managua ligger ved den sørvestlige bredden. Byen León og vulkanen Momotombo ligger også ved innsjøen.

Innsjøen dekker et areal på 1&nbsp;035 km², og er med det Nicaraguas nest største, etter Nicaraguasjøen. Managuasjøens største dypde er 20 meter, mens gjennomsnittsdypden er på 9,5 meter.

## Referanser


## Eksterne lenker
*
Jernbane i Tyskland

Tysklands jernbanenettverk besto i 2015 av 33 331&nbsp;km jernbane, hvorav 19 983&nbsp;km er elektrifisert og 18 201&nbsp;km er dobbeltsport.

## Oversikt

I 2006 ble det i Tyskland fraktet rundt 119 968 000 passasjerer på langdistansetog (gjennomsnittlig avstand på 288&nbsp;km), og 2 091 828 000 passasjerer på kortdistansetog (21&nbsp;km i snitt). Samme år ble det fraktet 346 118 000 tonn gods med en gjennomsnittlig avstand på 309&nbsp;km.

## Referanser


## Eksterne lenker
* Tysk jernbane transportgalleri
A Huge Fan of Life

***A Huge Fan of Life*** er det andre musikkalbumet til den norske gruppen Vagabond.

## Sporliste
# «Startrip Overload»
# «Give From Yourself»
# «Jammin' in Heaven»
# «Angels Serenade»
# «City in Between»
# «Good Neighbours»
# «Dealer»
# «It's a Lullaby»
# «Follow Me»
# «Ding Dingaling»
# «Baby I Love You»

## Personell
* Jørn Lande – vokal
* Ronni Le Tekrø – gitar
* Morty Black – bassgitar
* Steinar Krokstad – trommer
* Dag Stokke – keyboard

## Eksterne lenker
Changi Airport SkyTrain

**Changi Airport Skytrain** er en people mover som forbinder terminal 1, 2 og 3 på Singapore Changi internasjonale lufthavn. Togene som anvendes kalles Crystal Mover, laget av Mitsubishi. Tidigere ble Bombardier CX-100 brukt. Systemet bruker betegnelsen SkyTrain, en betegnelse mye brukt på andre flyplasstog, som f.eks Düsseldorf SkyTrain.

Linjene har syv ulike stasjoner.

## Stasjoner
Echeng

**Echeng** (kinesisk: 鄂城区; pinyin: *Èchéng Qū*) er et bydistrikt i byprefekturet Ezhou i provinsen Hubei i Folkerepublikken Kina. 

Stedet ble kalt *E* (鄂, *È*) under Han-dynastiet. Men i 221-222 flyttet utbryterkrigsherren Sun Quan sin hovedstad dit og kalte den Wuchang, erklærte seg selvstendig fra keiser Cao Pi og bygde palasser og befestninger. Senere i samme periode, de tre rikers tid, ble hovedstaden for det som nå ble kalt Wu-dynastiet flyttet flere ganger, og i 265 ble den lagt til et sted noe lenger vest langs Yangtzeflodens sørbredd. Denne nye hovedstaden fikk også havnet Wuchang (og heter det fremdeles, men nå som bydel i Wuhan), – dog uten av «gamle» Wuchang fikk nytt navn. Det er først i moderne tid at gamle E/Wuchang har fått navnet Echeng. 

## Eksterne lenker
* Lokalregjeringens sider
Krenkelse

**Krenkelse** er et begrep som benyttes innen blant annet juss, statsvitenskap og psykologi. I dagligtale betyr «å krenke» å 'overtre en lov' eller 'å vanære, ydmyke og såre noen'.

En krenkelse er en ytring som oppleves som et nedrig eller sjofelt angrep på ens personlige integritet, selvforståelse og virkelighetsforståelse. Krenking er altså en subjektiv opplevelse og kan ikke defineres i absolutt forstand, men vil oppleves i ulik grad av ulike personer i ulike omstendigheter.

## Som juridisk begrep
Den enkelte borger har en «rettighetssone som rettsordenen skal opprettholde». «Når det gjøres overtramp mot denne sonen, har en krenkelse funnet sted i juridisk forstand». Innen norsk rettsvitenskap så er det «en forutsetning for erstatning at den som har voldt skaden, har utvist skyld og at det kan påvises en sammenheng mellom skylden og skaden som har skjedd».

Å kunne påvise grov uaktsomhet kreves i norsk rett, i motsetning til at rettsapparatet i USA er «langt mer villig til å la menigmann la seg styre av påstått rettferdig harme».

## Begrepets betydning i opplæringsloven

Lovforarbeidet definerer krenkelse som følgende:«Begrepet krenkelser skal tolkes vidt. Begrepet kan omfatte direkte handlinger og verbale uttrykk rettet mot eleven, men også mer indirekte krenkelser som utestenging, isolering og baksnakking. Det er likevel ikke slik at enhver kritisk ytring eller uenighet mellom elevene er ment å omfattes.»I selve lovteksten har en listet opp de mest alvorlige formene for krenkelse:
#### « § 12-3.''Nulltoleranse og førebyggjande arbeid''
Skolen skal ikkje godta krenkjande oppførsel, som til dømes mobbing, vald, diskriminering og trakassering.

Skolen skal arbeide kontinuerleg for at alle elevane skal ha eit trygt og godt skolemiljø.»

## Psykologisk

I psykologien er «krenkelse»  en  reaksjon på stimuli, som påvirker subjektets *Selv*- og virkelighets-oppfatning. Den aktiverer affektive størrelser som skam, misunnelse, skyld og ydmykelse. Krenkelsen ligger ikke i stimuliets innhold, men  i de nervestrukturer den aktiverer. Hvilke nervestrukturer som aktiveres, er subjektivt og knyttet til subjektets persepsjonelle kvalitet. Samme  stimuli kan dermed  krenke  ett subjekt, men kanskje ikke et annet, fordi kvaliteten (sårbarheten) på subjektets nervestrukturer er ulik. Denne kvaliteten kalles *[[Narsissisme|narsissistisk sårbarhet]]*. Kvaliteten på denne sårbarhet er et uttrykk for individets samlede subjektive opplevelser.

## Se også
* Injurie (*Ærekrenkelse*)
* Ydmykelse
* Seksuell trakassering
* Mobbing

## Referanser
Namie Amuro

**Namie Amuro** (安室 奈美恵 *Amuro Namie*) (født  20. september 1977 i Okinawa i Japan) er en japansk popartist. Hun er en av de mest solgte artistene i Japan, med over 35 millioner plater solgt per 2016.

Amuro debuterte i 1992 med gruppen den Okinawa-baserte gruppen Super Monkey's, og ble soloartist i 1995. Hennes album «Sweet 19 Blues» fra 1996 har solg over 3 millioner eksemplarer, mens hennes single «Can You Celebrate» har solgt over 2 millioner eksemplarer.

Amuro ble etterhvert også en moteikon for japanske ungdommer og hennes klesstil (miniskjørt, lange støvler med tykke såler og brunfarget hår) ble et sosialt fenomen i midten av 1990-årene i Japan, og de som imiterte hennes mote ble kalt «Amuraa».

I 1997 giftet hun seg med Masaharu «Sam» Maruyama, en danser fra popgruppen TRF, og de fikk en sønn, men skilte seg i 2002.

Amuro fikk også mye medieoppmerksomhet da hennes mor, Emiko Taira, ble drept i 1999 av sin egen svigerbror.

Den 20. september 2017 opplyste hun på sin blogg at hun hadde bestemt seg for å slutte som sanger i slutten av september 2018.

## Diskografi

### Studioalbum
* 1995: *Dance Tracks Vol. 1*
* 1996: *Sweet 19 Blues*
* 1997: *Concentration 20*
* 2000: *Genius 2000*
* 2000: *Break the Rules*
* 2003: *Style*
* 2005: *Queen of Hip-Pop*
* 2007: *Play*
* 2009: *Past<Future*
* 2012: *Uncontrolled*
* 2013: *FEEL*
* 2015: *_genic*

### Samlinger
* 1996: *Original Tracks Vol.1*
* 1998: *181920* 
* 2002: *Love Enhanced Single Collection*
* 2008: *Best Fiction*
* 2011: *Checkmate*
* 2014: *Ballada*
* 2017: *Finally*

## Referanser

## Eksterne lenker
* 
* 
* 
* 
* Oricon Style
It’s All Over Now, Baby Blue

**«It's All Over Now, Baby Blue»** er en sang av Bob Dylan på albumet *[[Bringing It All Back Home]]* fra 1965. Sangen ble spilt inn den 15. januar 1965 med Dylan på akustisk gitar og munnspill, og William E. Le på bassgitar. Teksten var kraftig inspirert av symbolsk diktning og er et oppgjør med den mystiske «Baby Blue». Det har vært mange spekulasjoner omkring hvem «Baby Blue» egentlig er. Noen av forslagene har vært Joan Baez, David Blue, Paul Clayton, Dylans folk-publikum, og også Dylan selv.

«It's All Over Now, Baby Blue» har blitt spilt mange ganger av forskjellige artister, blant annet Joan Baez, Them, The Byrds, The Animals, Judy Collins, Joni Mitchell, Marianne Faithfull, Falco og The Grateful Dead. Thems utgave fra 1966 ble gitt ut på singel og var inspirert av garagebandene på midten av 1960-tallet. Beck samplet senere denne utgaven på singelen «Jack-Ass» i 1996. The Byrds spilte inn sangen to ganger i 1965 som en mulig oppfølgningssingel til «Mr. Tambourine Man» og «All I Really Want to Doer», men ingen av disse innspillingene kom ut. The Byrds gjorde en ny innspilling av sangen i 1969 på *Ballad of Easy Rider*. Åge Aleksandersen har gitt ut sangen på norsk med tittelen «Alt e over no, jenta mi». Den er gjendiktet av Håvard Rem og er 13. spor på albumet *[[Fredløs – Dylan på norsk]]* fra 1997.
Varicella zoster-virus

**Varicella zoster-virus** er et herpesvirus som forårsaker helvetesild og vannkopper.

## Eksterne lenker
*